CELEX: 51995PC0539
Language: da
Date: 1995-11-13
Title: Forslag til RÅDETS BESLUTNING om ændring af beslutning af 23. november 1994 om et særprogram for forskning og teknologisk udvikling herunder demonstration inden for samarbejde med tredjelande og internationale organisationer (1994-1998)

Avis juridique important

|

51995PC0539

Forslag til RÅDETS BESLUTNING om ændring af beslutning af 23. november 1994 om et særprogram for forskning og teknologisk udvikling herunder demonstration inden for samarbejde med tredjelande og internationale organisationer (1994-1998)  /* KOM/95/539 ENDEL - CNS 95/0271 */  

EF-Tidende nr. C 021 af 25/01/1996 s. 0026

Forslag til Rådets beslutning om ændring af beslutning af 23. november 1994 om et særprogram for forskning og teknologisk udvikling herunder demonstration inden for samarbejde med tredjelande og internationale organisationer (1994-1998) (96/C 21/07) KOM(95) 539 endelig udg. - 95/0271(CNS)(Forelagt af Kommissionen den 13. november 1995)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 130 I, stk. 4,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Forskningens og den teknologiske udviklings internationalisering kræver, at Fællesskabet udvikler og anvender en strategi for internationalt FTU-samarbejde, som er i overensstemmelse med traktatens mål; Kommissionen har forelagt en meddelelse om udsigterne for internationalt samarbejde inden for forskning og teknologisk udvikling;det er vigtigt, at det videnskabelige og teknologiske samarbejde med de nye uafhængige stater i den tidligere Sovjetunion (NUS) videreføres som led i den almindelige omlægningsproces i disse lande og for at medvirke til at stabilisere deres videnskabelige potentiel;Kommissionen forelagde den 18. maj 1995 (1) en meddelelse om udsigterne for det videnskabelige og teknologiske samarbejde med de nye uafhængige stater i den tidligere Sovjetunion og især om Fællesskabets deltagelse i den internationale sammenslutning for fremme af samarbejde med forskere i NUS (Intas); denne meddelelses analyser må uddybes i forbindelse med undersøgelsen i Kommissionens meddelelse om udsigterne for internationalt samarbejde;Rådets beslutning 94/807/EF om et særprogram for forskning og teknologisk udvikling, herunder demonstration, inden for samarbejde med tredjelande og internationale organisationer bekræfter Fællesskabets deltagelse i Intas's pilotfase og påpeger (2), at Fællesskabets deltagelse i Intas efter den 31. december 1995 kræver, at Rådet træffer en afgørelse herom;Europa-Parlamentet udtrykte i sin beslutning af . . . sin støtte til Fællesskabets deltagelse i Intas fra 1995 og frem til det fjerde rammeprograms afslutning;Intas's procedurer må gøres betydelig mere effektive og gennemsigtige; det arbejde, der under ledelse af Intas's generalforsamling udføres for at forbedre Intas's funktion, er derfor et velkomment initiativ;uden at det behøver at danne præcedens for nuværende eller fremtidige særprogrammer for forskning og udvikling, kan aktionen forlænges, indtil det fjerde rammeprogram og det pågældende særprogram er afsluttet (31. december 1998), hvis de omtalte forbedringer foretages, og især hvis det sker ved at ændre Intas's vedtægter, så de i højere grad afspejler den betydning, Fællesskabets deltagelse må tillægges;Kommissionen vil foreslå standardprocedurer for udførelse af internationalt forskningssamarbejde i fremtidige rammeprogrammer;Fællesskabet bør stadig stille passende og stabil finansiering til rådighed for Intas; det er vigtigt at Intas's finansieringsgrundlag udvides, ikke mindst at der skaffes flere bidrag;der bør i forbindelse med Fællesskabets finansiering af Inta's aktiviteter tages hensyn til, at der også er behov for samarbejde med andre områder, som har strategisk betydning for Fællesskabet, det gælder navnlig Central- og Østeuropa og Middelhavsområdet -VEDTAGET FØLGENDE BESLUTNING:Artikel 1 I Rådets beslutning 94/807/EF, bilag I, afsnit A, punkt 2 »samarbejde med de central- og østeuropæiske lande og de nye uafhængige stater i det tidligere Sovjetunionen« affattes det afsnit, der begynder med »den internationale sammenslutning for fremme af samarbejde . . .« og slutter med ». . . at Rådet træffer afgørelse herom«, således:»Fællesskabets deltagelse i den internationale sammenslutning for fremme af samarbejde med forskere i de nye uafhængige stater i den tidligere Sovjetunion (Intas), som ikke mindst består i et finansielt bidrag på ca. halvdelen af de midler, der på nuværende tidspunkt står til rådighed for samarbejde med de nye uafhængige stater under dette program og for aktiviteter, som er i overensstemmelse med dets målsætninger, gøres afhængig af, at Intas's vedtægter ændres, således at beslutninger, som kræver to tredjedeles flertal på generalforsamlingen, træffes efter overenskomst med Fællesskabet, repræsenteret af Kommissionen, og at Kommissionen får forsæde i generalforsamlingen.«Artikel 2 Denne beslutning er rettet til medlemsstaterne.(1) Dok. 7641/95 RECH 67 NIS 65.(2) EFT nr. L 334 af 22. 12. 1994, s. 109.